Visit Site
Recommended byColombia
రాహుల్, పాండ్యాలు మ్యాచ్ విన్నర్లు అని శ్రీశాంత్ పేర్కొన్నాడు. వన్డే ప్రపంచ కప్ నెగ్గాలంటే పాండ్యా, రాహుల్ లాంటి ఆటగాళ్ల సేవలు జట్టుకు చాలా అవసరమని అభిప్రాయపడ్డాడు. వారు చేసింది ముమ్మాటికే తప్పేనని, కానీ పరిస్థితులకు అనుగుణంగా టీమ్ మేనేజ్‌మెంట్, బీసీసీఐ వ్యవహరించాలన్నాడు. ప్రపంచ కప్ లాంటి కీలకమైన సందర్భాలలో కఠిన నిర్ణయాలు తగదన్నాడు. రాహుల్, పాండ్యాలు మ్యాచ్ విన్నర్లు.. వారిని త్వరలో జట్టులోకి తీసుకోవాలని సూచించాడు.
కాగా, త్వరలోనే ఓ ప్రత్యేక కమిటీతో విచారణ చేయించి.. ఆ తర్వాత రాహుల్, హార్దిక్ పాండ్యాలపై శిక్షని ఖరారు చేయనున్నట్లు తెలుస్తోంది. అయితే తాము చేసిన వ్యాఖ్యలపై దుమారం రేగడంతో తమను క్షమించాలని, మరోసారి ఇలాంటి తప్పులు చేయమన్నారు. ప్రస్తుతం ఆస్ట్రేలియాతో జరుగుతున్న వన్డే సిరీస్‌ ప్రారంభానికి ముందే వీరిని బీసీసీఐ, సీఓఏలు స్వదేశానికి రప్పించాయి. తొలి వన్డేలో ఓడిన టీమిండియా, మంగళవారం జరిగిన రెండో వన్డేలో విజయంతో 1-1తో సిరీస్ సమం చేసింది. నిర్ణయాత్మక మూడో వన్డే జనవరి 18న మెల్‌బోర్న్‌లో జరగనుంది.
In Videos: జట్టుకు పాండ్యా, రాహుల్ అవసరం: శ్రీశాంత్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.